
Linnavara võõrandamine eelläbirääkimistega pakkumise korras 

(Aleksandr Puškini tn 55)

1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Ameti bilansis on kinnistu Narvas aadressil A. Puškini tn 55 (pindala 15 575,0 m2, katastritunnus 51104:003:0011, registriosa nr 1642909, bilansiline maksumus 39 816,96 eurot, sihtotstarve – ärimaa 50%, tootmismaa 50%).

Vastavalt Ober-Haus Kinnisvara eksperthinnangutele on kinnistu turuväärtus 07.07.2014 seisuga 164 200 eurot; olemasolevad kitsendused: maa-aluse vee- ja kanalisatsiooni-torustiku kaitsevöönd, elektrimaakaabelliini kaitsevöönd.

Linnavara võõrandamist arutati Narva Linnavalitsuse linnavarakomisjoni koosolekul 03.02.2016 (protokoll  nr 2), kus otsustati:

1. Võõrandada eelläbirääkimistega pakkumise korras Narva Linnavalitsuse Arhitektuuri- ja Linnaplaneerimise Ameti bilansis olev linnavara – kinnistu Narvas aadressil A. Puškini tn 55, (pindala 15 575,0 m2, sihtotstarve – ärimaa 50%, tootmismaa 50%) alghinnaga 170 000,0 eurot, osavõtutasu 1 600,0 eurot ja tagatisraha 16 420,0 eurot (10% eksperthinnangust).

2. Kehtestada järgmised võõrandamise lisatingimused:

· investeeringud varasse ostja pakutud suuruses ja tähtaegadel; 

· detailplaneeringuga seotud riskid jäävad ostja kanda; 

· lisatingimuste mittetäitmisel rakendatakse trahvi 10% ulatuses tähtajaks tegemata investeeringute summalt;

· trahvi tasumine ei vabasta ostjat endale võetud lisatingimuste täitmisest;

· ostja poolt lepingutingimuste (sh lisatingimuste täitmise tähtajad, heakorrastamise kohustus) olulisel rikkumisel on linnal õigus lepingust taganeda ning  teostada lepingu objekti  tagasiostuõigus hinnaga, millega see müüdi;  

· ostuhind tuleb tasuda täies ulatuses enne müügilepingu sõlmimist. Lepingu sõlmimisega seotud notaritasu ja riigilõivu tasub ostja;

· antud vara edasine võõrandamine või koormamine võib toimuda ainult Narva linna kirjalikul nõusolekul.

3. Narva Linnavalitsuse Arhitektuuri- ja Linnaplaneerimise Ametil esitada antud küsimus Narva Linnavalitsuse istungile vastava õigusakti vastuvõtmiseks.

2. Õiguslikud alused

Kohaliku omavalitsuse korralduse seaduse § 22 lõike 1 punkti 6 kohaselt volikogu ainupädevusse kuulub linnavara valitsemise korra kehtestamine.
Linnavara võõrandamine toimub tulenevalt Narva Linnavolikogu 09.06.2005 määruses nr 18/56 „Linnavara võõrandamise kord” sätestatust.

3. Otsus

3.1. Võõrandada eelläbirääkimistega pakkumise korras Narva Linnavalitsuse Arhitektuuri- ja Linnaplaneerimise Ameti bilansis olev linnavara – kinnistu Narvas aadressil A. Puškini tn 55, (pindala 15 575,0 m2, katastritunnus 51104:003:0011, registriosa nr 1642909, bilansiline maksumus 39 816,96 eurot, sihtotstarve – ärimaa 50%, tootmismaa 50%) alghinnaga 170 000,0 eurot, osavõtutasu 1 600,0 eurot ja tagatisraha 16 420,0 eurot (10%  eksperthinnangust).

3.2. Kehtestada järgmised võõrandamise lisatingimused:
3.2.1. investeeringud varasse ostja pakutud suuruses ja tähtaegadel;

3.2.2. detailplaneeringuga seotud riskid jäävad ostja kanda; 

3.2.3. investeerimiskohustuse mittetäitmisel või mitteõigeaegsel täitmisel rakendatakse trahvi 10% (kümne protsendi) ulatuses tähtajaks tegemata investeeringute summalt;
3.2.4. trahvi tasumine ei vabasta ostjat endale võetud lisatingimuste täitmisest;
3.2.5. ostja poolt lepingutingimuste (sh lisatingimuste täitmise tähtajad, heakorrastamise kohustus) olulisel rikkumisel on linnal õigus lepingust taganeda ning  teostada lepingu objekti  tagasiostuõigus hinnaga, millega see müüdi;  

3.2.6. ostuhind tuleb tasuda täies ulatuses enne müügilepingu sõlmimist. Lepingu sõlmimisega seotud notaritasu ja riigilõivu tasub ostja;

3.2.7. antud vara edasine võõrandamine või koormamine võib toimuda ainult Narva linna kirjalikul nõusolekul.

3.3. Narva Linnavalitsuse Arhitektuuri- ja Linnaplaneerimise Ametil korraldada korralduse punktides 3.1 nimetatud linnavara võõrandamiseks eelläbirääkimistega pakkumine Narva Linnavolikogu 09.06.2005 määruses nr 18/56 „Linnavara võõrandamise kord” sätestatud korras.

4. Rakendussätted

4.1. Narva Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

